由阮兆祥、李思捷、王祖藍主持的《福祿壽訓練學院》,昨晚(28日)播出第4集。Professor Fuk(阮兆祥)、Professor Luk(王祖藍)及Professor Sau(李思捷)三隊首度交鋒,就「復刻經典舞台」進行首回合扮嘢挑戰對決,並由專業評審羅冠蘭及現場觀眾即場評分。
首個回合對戰陣容為:福隊祥師兄和「堆填區小龍女」趙頌宜(Maggie),復刻莫文蔚於《2020年度勁歌金曲頒獎典禮》獻唱《呼吸有害》的演出;祿隊「人肉變聲器」湯卓堅和「老翻林峯」鄭詠謙(Moses)及「Lowbud大熱」趙亮昭,復刻2022年《聲生不息‧港樂季》中曾比特與林子祥的「父子檔」表演;壽隊葉泓聲(Gordon)和關嘉敏(Carmen)復刻1984年張國榮在《星光熠熠勁爭輝》的經典表演「鴛鴦舞王」。最終祿隊以78分贏得首回合第一名、第二名是獲得74分的壽隊,僅獲73分的福隊則排首回合包尾。
祿隊的演出精彩,除了扮嘢功了得外,連唱功亦一鳴驚人!Moses、湯卓堅及超亮昭分別以「爆炸Mike」、「鬍鬚Lam」及「莎莉媽媽」造型,獻唱《單車》、《初戀》及《敢愛敢做》,Moses或是湯卓堅「神還原」本尊;羅冠蘭對二人讚不絕口:「林子祥好似好似,你嘅聲音呀,你唱歌呀,嗰啲特徵(都好似好似)。」
獲第三名福隊的表演創意兼「暖意」無限,祥師兄親自落場傍住Maggie,更為Maggie做足事前training。正式表演時,2人要同款造型亮相合唱,祥師兄搞笑獻唱惡搞版《抽煙有害》,最後更將頭上的香煙拔下來捏碎。羅冠蘭坦言祥師兄反而是表演敗筆:「你(指Maggie)喺前面唱緊,反而唔及後面嗰股力(指祥師兄)。」羅冠蘭亦讚Maggie演出:「把聲真係似喎」,並不忘搞笑叮囑:「扮莫文蔚就真係要減肥喇。」
昨晚兩位主持郭珮文(Juliana)及陳懿德的「奇裝異服」繼續成為討論焦點,德德的「黑面黑板」造型驚艷全場;思捷則繼續啄住Juliana:「你係咪收買咗製作組?上次德德已經好慘,今次仲慘到做黑板,但你就做靚靚miss,到底發生咩事?」Juliana聞言面有難色,思捷再說:「Juliana你講句嘢好冇呀?」Juliana即一句KO思捷:「其實Professor Sau,你係咪嬲我呀?」思捷聞言亦醒目接招:「我哋𠵱家做緊節目,我嬲唔嬲你完全無關。」